Hei mahi whakamahere anake – KUA MŌNEHU

**Paerewa Paetae Toi Ataata 91710:** Te whakamahi hangarau matihiko hei whakawhanake whakaaro toi i roto i ngā toi ataata

**Te Kaupapa Ako:** Toi Ataata 1.5A v1

**Te Ingoa o te Rauemi:** He Waihanga Toi Ataata mā te Hangarau Matihiko

**Whiwhinga:** 4

Tohutohu mā te Ākonga

**Te Horopaki**

Kei te whakatūria e tētahi kaitiaki toi nō tāwāhi tētahi whakaaturanga toi taketake.

Mā te nanao atu ki ngā hangarau matihiko, me waihanga e koe tētahi mahi toi ataata hei tāpae atu māu ki taua kaitiaki toi.

**Hei Mahi**

Me mahi takitahi, me mahi takirua, takitoru rānei. E rua ngā tūmahi hei aromatawaitanga, hei mahi mā ia ākonga, ā, ka whakaaturia ki te akomanga.

Tūmahi 1:

He mahi taketake (ka aromatawaitia)

1. Waihangatia tētahi mahi toi taketake, mā te nanao atu i ngā hangarau matihiko, hei whakawhanake, hei whakaatu rānei i tētahi kaupapa taketake kei te ākona e koe.
2. Me tūhura e koe ētahi momo hangarau matihiko e taea ai te tautoko i te waihangatanga o te mahi nei. Tērā pea ko ngā taputapu hopu oro, whatiwhati oro, hopu ataata, whakaputa oro, whakaatu pikitia rānei.

* Me toi tūtahi te momo toi ataata ka waihangatia, ā, me taea hoki te whakaata ki ngā hangarau kawekawe, pērā i ngā waea pūkoro, te rorohiko me ērā atu tūmomo hangarau ka whakahaeretia mā te pā noa iho o te matimati.

Kia whā wiki, i roto i te akomanga, i te kāinga hoki, hei whakaoti māu i tēnei tūmahi.

Tūmahi 2:

Whakaaturanga ā-Hautaka (ka aromatawaitia)

1. Me pupuri āu mahi katoa e pā ana ki tēnei tūhuratanga matihiko ki tētahi Hautaka Whaiaro. Ko ngā mahi me pupuri ki tō hautaka, ko ētahi mahara, hurihuringa whakaaro i puta ki a koe i roto i ngā mahi waihanga.
2. Kia 4 ngā whakaaro matua (kia 12 rānei ki te takitoru) ki tō hautaka hei whakaaturanga māu ki ō hoa ākonga.

Kia 2 wiki, i roto i te akomanga, i te kāinga hoki, hei whakaoti māu i tēnei tūmahi.

Kia maumahara:

Kia oti i a koe te Tūmahi 2, me tuku tō mahi toi me āu nā tuhinga ā-hautaka katoa kia aromatawaitia e te kaiako.

**Taunakitanga:** **Toi Ataata 91710 He Waihanga Toi Ataata mā te Hangarau Matihiko**

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| Ka whakamahi i ngā momo pūkenga, ngā huānga, ngā tukanga toi me ngā hangarau matihiko kia puta mai ai tētahi mahi toi ataata nāna ake.  Ka whakamārama i te wahi ki ngā hangarau matihiko ki roto i ngā toi ataata. | Ka whakawhānui i te māramatanga ki te tikanga o ngā hangarau matihiko hei whakawhanake i ngā ariā toi.  Ka whakamātau i ngā tikanga hangarau matihiko kia whaitake ai ngā mahi toi ka puta. | Ka whai māramatanga ki te whakamahi hangarau matihiko i ngā mahi toi.  Ka puta ngā taha rerehua kia pai ai te whakamahi i ngā hangarau matihiko.  Ka tau te āhua o te tuku i ngā pūkenga kia hāngai ai ki ngā horopaki huhua noa. |